《吟边》
宋代·林泳

醉骑鹤背堕红尘，镜里常羞一幅巾。
穷达底论身外事，英雄或是眼前人。
岂无散木偏能寿，亦有名花不及春。
三万六千长短日，吟边莫遣两眉颦。

作者简介：林泳，字太渊，自号艮斋，又号弓寮，南宋福建福清人。按《图绘宝鉴》作兴化人。希逸长子。宝祐元年（一二五三）进士。能诗，工书，善画墨竹。事迹见于《福州府志》、《宋诗纪事》、《书史会要》。